3. ลักษณะการประกอบธุรกิจ

บริษัท เนาวรัตน์พัฒนาการ จำกัด (มหาชน)
เริ่มประกอบธุรกิจรับเหมาก่อสร้างและผลิตเสาเข็มคอนกรีตอัดแรง ตั้งแต่ปี พ.ศ.2519 ในปี
พ.ศ.2538 ได้แปรสภาพเป็นบริษัทมหาชน และเปลี่ยนชื่อจาก บริษัท เนาวรัตน์พัฒนาการ จำกัด
เป็น บริษัท เนาวรัตน์พัฒนาการ จำกัด (มหาชน) เมื่อวันที่ 17 กุมภาพันธ์ 2538
โดยเพิ่มทุนจดทะเบียนและเรียกชำระทุนเพิ่มเป็น 500 ล้านบาท
โดยการเสนอขายหุ้นเพิ่มทุนแก่ประชาชนทั่วไป
และนำเข้าจดทะเบียนในตลาดหลักทรัพย์แห่งประเทศไทยในวันที่ 31 สิงหาคม 2538
ตลาดหลักทรัพย์แห่งประเทศไทยรับหลักทรัพย์ของบริษัทเป็นหลักทรัพย์จดทะเบียนเมื่อวันที่ 27
กันยายน 2538

การปรับปรุงโครงสร้างหนี้

เนื่องจากภาวะเศรษฐกิจของประเทศตกต่ำอย่างรุนแรง และค่าเงินบาทลอยตัวในปี พ.ศ.2540
ส่งผลให้บริษัทมีภาระหนี้สินเพิ่มขึ้นเมื่อแปลงค่าจากเงินสกุลต่างประเทศเป็นเงินบาท
ประกอบกับอุปสงค์ในธุรกิจอสังหาริมทรัพย์ของภาคเอกชนลดลงอย่างมาก
ในขณะที่ต้นทุนก่อสร้างมีจำนวนสูงขึ้น ส่งผลให้บริษัทขาดเงินทุนหมุนเวียน
สถาบันการเงินงดให้การสนับสนุนสินเชื่อสำหรับประมูลโครงการใหม่ เมื่อวันที่ 12 พฤศจิกายน
2542 บริษัทได้ทำข้อตกลงกับเจ้าหนี้สถาบันการเงินในการปรับโครงสร้างทุน โดยการเพิ่มทุน
การลดทุนและการแปลงหนี้เป็นทุน หลังจากนั้น ในวันที่ 24 กุมภาพันธ์ 2543
ที่ประชุมวิสามัญผู้ถือหุ้นได้มีมติอนุมัติให้บริษัทดำเนินการจดทะเบียนการเพิ่มทุนและลดทุน
บริษัทได้ดำเนินการเพิ่มทุนส่วนแรกโดยการออกหุ้นสามัญจำนวน 95 ล้านหุ้น มูลค่าหุ้นละ 10 บาท
เสนอขายให้แก่ผู้ถือหุ้นเดิมในราคาหุ้นละ 0.01 บาท
ส่วนต่างของราคาหุ้นตามมูลค่าและราคาที่จำหน่ายจำนวน 949.05 ล้านบาท
ได้ปรับปรุงกับส่วนเกินมูลค่าหุ้น บริษัทได้จดทะเบียนการเพิ่มทุนกับกระทรวงพาณิชย์เมื่อวันที่ 13
มิถุนายน 2543

เมื่อวันที่ 20 มีนาคม 2543
ศาลล้มละลายกลางได้มีคำสั่งให้ฟื้นฟูกิจการของบริษัทตามคำร้องของเจ้าหนี้สถาบันการเงิน
และได้แต่งตั้งผู้ทำแผนฟื้นฟูกิจการของบริษัท
หลังจากนั้นผู้ทำแผนได้จัดทำแผนและยื่นต่อศาลล้มละลายกลางเมื่อวันที่ 11 กันยายน 2543

เมื่อวันที่ 2 ตุลาคม 2543
ที่ประชุมเจ้าหนี้ของบริษัทได้มีมติโดยหนี้ข้างมากยอมรับแผนฟื้นฟูกิจการและศาลล้มละลายกลางมีคำสั่งเห็นชอบด้วยแผนดังกล่าวเมื่อวันที่
10 ตุลาคม 2543 ซึ่งบริษัทต้องดำเนินการปรับโครงสร้างทุน การลดทุนและการเพิ่มทุน
สรุปสาระสำคัญเกี่ยวกับการลดทุนและการเพิ่มทุน ดังนี้

1.  ลดทุนจดทะเบียนจากจำนวน 2,917.54 ล้านบาท (หุ้นสามัญจำนวน 291,754,000 หุ้น
    มูลค่าหุ้นละ 10 บาท) เป็นทุนจดทะเบียนจำนวน 1,450.0 ล้านบาท (หุ้นสามัญจำนวน
    145,000,000 หุ้น มูลค่าหุ้นละ 10 บาท)
    บริษัทได้จดทะเบียนการลดทุนดังกล่าวกับกระทรวงพาณิชย์เมื่อวันที่ 6 พฤศจิกายน 2543
    และจะลดทุนจดทะเบียนและชำระเต็มมูลค่าแล้วจำนวน 1,450.0 ล้านบาท (หุ้นสามัญจำนวน
    145,000,000 หุ้น มูลค่าหุ้นละ 10 บาท) เป็นทุนจดทะเบียนและชำระเต็มมูลค่าแล้วจำนวน
    181.25 ล้านบาท (หุ้นสามัญจำนวน 18,125,000 หุ้น มูลค่าหุ้นละ 10 บาท)
    และให้นำทุนส่วนที่ลดลงจำนวน 1,268.75 ล้านบาทบันทึกหักกลบกับผลขาดทุนสะสม

2.  เพิ่มทุนจดทะเบียนอีกจำนวน 3,631.25 ล้านบาท โดยการออกหุ้นสามัญจำนวน
    363,125,000 หุ้น มูลค่าหุ้นละ 10 บาท เพื่อ

-   รองรับการแปลงหนี้เป็นทุนจำนวน 163,125,000 หุ้น สำหรับเจ้าหนี้ที่มีประกัน
    และเจ้าหนี้ในหนี้เงินกู้ และเจ้าหนี้แห่งตราสารทางการเงินตามเกณฑ์และเงื่อนไขที่ระบุในแผน

-   รองรับการแปลงหนี้เป็นทุนจำนวน 65,000,000 หุ้น
    สำหรับเจ้าหนี้ผู้ออกหนังสือค้ำประกันเพื่อค้ำประกันโครงการก่อสร้างให้แก่บริษัท
    และเจ้าหนี้ผู้รับประโยชน์จากการค้ำประกันของบริษัท ตามเกณฑ์และเงื่อนไขที่ระบุในแผน

-   รองรับการใช้สิทธิแปลงสภาพของหุ้นกู้แปลงสภาพจำนวน 135,000,000 หุ้น
    สำหรับเจ้าหนี้มีประกัน เจ้าหนี้เงินกู้และเจ้าหนี้แห่งตราสารทางการเงิน
    เจ้าหนี้ที่สิทธิเรียกร้องยังมีข้อต่อสู้อยู่กับบริษัท และเจ้าหนี้ผู้ออกหนังสือค้ำประกันของบริษัท
    ตามเกณฑ์และเงื่อนไขที่ระบุในแผน

-   ภายหลังการดำเนินการลดทุนและเพิ่มทุนตามข้อ 1 และข้อ 2 บริษัทมีทุนจดทะเบียนเท่ากับ
    3,812,500,000 บาทแบ่งเป็นจำนวนหุ้นสามัญเท่ากับ 381.25 ล้านหุ้นๆละ 10 บาท

เมื่อวันที่ 30 พฤศจิกายน 2543
บริษัทและเจ้าหนี้สถาบันการเงินได้ลงนามในสัญญาปรับโครงสร้างหนี้ ซึ่งมีสาระสำคัญสรุปได้ดังนี้

1.  การลดภาระหนี้เดิม

  เจ้าหนี้ส่วนหนึ่งตกลงลดยอดหนี้เดิมตามที่ระบุในแผนปรับโครงสร้างหนี้
  ซึ่งประกอบด้วยเงินต้นและดอกเบี้ยคงค้างจนถึงวันที่ 20 มีนาคม 2543
  (วันที่ศาลล้มละลายกลางมีคำสั่งให้ฟื้นฟูกิจการ)
  และการสละสิทธิไม่เรียกเก็บดอกเบี้ยภายหลังจากวันที่ดังกล่าวจนถึงวันที่ทำสัญญาปรับโครงสร้างหนี้
  โดยคำนวณตามเกณฑ์ ทางเลือก
  เงื่อนไขและรายละเอียดตามที่ระบุในสัญญาปรับโครงสร้างหนี้ในการปรับโครงสร้างหนี้ของเจ้าหนี้ทุกกลุ่ม
  คิดเป็นการลดภาระหนี้เดิมจำนวนรวมสุทธิ 1,124.5 ล้านบาท(13.08 บาทต่อหุ้น)
  และไม่มีภาษีเงินได้ที่เกี่ยวข้อง จำนวนดังกล่าวได้แสดงเป็นรายการพิเศษในงบกำไรขาดทุนของปี
  2543

2.  การแปลงหนี้เงินสกุลต่างประเทศ

  เจ้าหนี้สถาบันการเงินซึ่งมียอดหนี้เดิมในสกุลเงินต่างประเทศจำนวน 47
  ล้านเหรียญสหรัฐอเมริกา ได้ตกลงแปลงหนี้เป็นหนี้เงินบาทที่อัตรา 42.76 บาท ต่อ 1
  เหรียญสหรัฐอเมริกา
  ขาดทุนจากอัตราแลกเปลี่ยนจากการแปลงสกุลเงินกู้ยืมที่เป็นเงินตราต่างประเทศได้แสดงรวมอยู่ในงบกำไรขาดทุนของปี
  2543

3.  การชำระเงินต้นของหนี้ที่ปรับโครงสร้าง มีดังนี้

  1. โอนที่ดินและสิ่งปลูกสร้างที่จำนองเป็นประกันหนี้เพื่อหักชำระหนี้ส่วนหนึ่งจำนวนรวม 104.4
  ล้านบาท โดยได้ดำเนินการจดทะเบียนโอนกรรมสิทธ์ในเดือนมกราคม 2544

  2. จัดสรรหุ้นสามัญเพิ่มทุนของบริษัทจำนวน 163,125,000 หุ้น มูลค่าหุ้นละ 10 บาท
  เพื่อใช้ชำระหนี้ ตามเกณฑ์และทางเลือกที่กำหนดในสัญญาปรับโครงสร้างหนี้
  คิดเป็นจำนวนหนี้ทั้งสิ้น 1,954.39 ล้านบาท

  3. แปลงหนี้เป็นหุ้นกู้แปลงสภาพ คิดเป็นจำนวน 469.39 ล้านบาท โดยเมื่อวันที่ 27 ธันวาคม
  2543 บริษัทได้ดำเนินการออกและเสนอขายหุ้นกู้แปลงสภาพ อายุ 10 ปี จำนวน 4,693,867
  หน่วย ในราคาเสนอขายหน่วยละ 100 บาท คิดเป็นมูลค่ารวม 469.39 ล้านบาท
  การออกหุ้นกู้แปลงสภาพดังกล่าวเป็นไปตามสัญญาปรับโครงสร้างหนี้ระหว่างบริษัทและเจ้าหนี้ในหนี้เงินกู้และเจ้าหนี้แห่งตราสารทางการเงิน
  ภายใต้เงื่อนไขของหุ้นกู้แปลงสภาพ บริษัทมีสิทธิไถ่ถอนทุกสิ้นปีนับจากวันแปลงสภาพ อย่างไรก็ตาม
  ภายหลังวันสิ้นสุดปีที่ 4 นับจากวันแปลงสภาพ
  ผู้ถือหุ้นกู้แปลงสภาพมีสิทธิแปลงสภาพหุ้นกู้เป็นหุ้นสามัญในสัดส่วน 1 หุ้นกู้แปลงสภาพ ต่อ 10
  หุ้นสามัญ ในราคา 10 บาทต่อหุ้น หากครบกำหนดไถ่ถอน บริษัทไม่สามารถไถ่ถอนได้ทั้งหมด
  หรือผู้ถือหุ้นกู้แปลงสภาพมิได้ใช้สิทธิแปลงสภาพหุ้นกู้ดังกล่าวจะถูกแปลงเป็นหุ้นสามัญในราคาแปลงสภาพ
  10 บาทต่อหุ้น

4.  การเปลี่ยนแปลงเงื่อนไขหนี้

ตามสัญญาปรับโครงสร้างหนี้
บริษัทและเจ้าหนี้สถาบันการเงินได้ตกลงเปลี่ยนแปลงเงื่อนไขการชำระหนี้ ดังนี้

1.  เงินกู้จำนวน 165 ล้านบาท กำหนดชำระคืน 24 งวด งวดละไม่เท่ากัน ทุกหนึ่งเดือน
    เริ่มเดือนมกราคม 2544

2.  เงินกู้จำนวน 234.69 ล้านบาท กำหนดชำระคืน 4 งวด งวดละร้อยละ 25 ของเงินต้น
    ทุกงวด 6 เดือน เริ่มเดือนมิถุนายน 2546

ในปี 2547 บริษัทเริ่มประสบปัญหาขาดเงินทุนหมุนเวียนที่ใช้ในการดำเนินธุรกิจ
ทำให้ไม่สามารถชำระหนี้ให้แก่เจ้าหนี้ตามแผนฟื้นฟูกิจการงวดสุดท้ายในเดือนธันวาคม 2547
จำนวนเงิน 58.67 ล้านบาทได้ จำเป็นต้องจัดหาเงินเพิ่มเติมอีกจำนวนหนึ่ง
และปรับโครงสร้างทุนของบริษัท เพื่อนำมาเป็นทุนดำเนินการและชำระหนี้ให้แก่เจ้าหนี้ของบริษัท
รวมตลอดจนไถ่ถอนหุ้นกู้แปลงสภาพก่อนกำหนด ดังนั้น ในวันที่ 17 พฤษภาคม 2548 บริษัท
ไชยปราการ จำกัด ในฐานะผู้บริหารจึงได้ยื่นคำร้องขอแก้ไขแผนเดิม
และที่ประชุมเจ้าหนี้ได้มีมติยอมรับแผนฉบับแก้ไขเมื่อวันที่ 22 มิถุนายน 2548 และต่อมา
ศาลได้มีคำสั่งเห็นชอบด้วยแผนฉบับแก้ไขเมื่อวันที่ 5 กรกฎาคม 2548

สาระสำคัญของแผนฟื้นฟูกิจการฉบับแก้ไข

แนวทางการจัดหาเงินเพิ่มเติมตามแผนฉบับแก้ไข มีดังนี้

1.  ล้างขาดทุนสะสมของบริษัท โดยการลดทุนของบริษัทด้วยวิธีการลดมูลค่าที่ตราไว้ของหุ้น
    จากหุ้นละ 10 บาท ลงเหลือหุ้นละ 2 บาท

2.  เปลี่ยนแปลงมูลค่าที่ตราไว้ของหุ้นจากหุ้นละ 2 บาท เป็นหุ้นละ 1 บาท

3.  เพิ่มทุนเพื่อออกหุ้นใหม่เสนอขายแก่ผู้ถือหุ้นเดิมในอัตราส่วน 1 หุ้นเดิมมีสิทธิจองซื้อหุ้นใหม่ได้ 5
    หุ้น เสนอขายในราคาหุ้นละ 1 บาท โดยมีจำนวนหุ้นที่เสนอขายแก่ผู้ถือหุ้นเดิมทั้งสิ้น
    1,820,534,990 หุ้นคิดเป็นจำนวนเงินที่จะได้รับ 1,820,534,990 บาท

4.  เพิ่มทุนเพื่อออกหุ้นใหม่เสนอขายแก่นักลงทุนแบบเฉพาะเจาะจงจำนวน 300,000,000
    หุ้นเสนอขายในราคาหุ้นละ 1 บาท คิดเป็นเงินที่จะได้รับจำนวน 300,000,000 บาท

5.  ออกใบสำคัญแสดงสิทธิที่จะซื้อหุ้นสามัญของบริษัทแก่กรรมการและพนักงานเฉพาะรายของบริษัท
    จำนวน 265,000,000 หน่วย

  โดยบริษัทกำหนดว่า จะนำเงินที่ได้จากจัดหาไปใช้ดังต่อไปนี้

1.  ชำระหนี้ให้แก่เจ้าหนี้ในหนี้ที่เกิดขึ้นหลังจากวันที่ศาลล้มละลายกลางมีคำสั่งให้ฟื้นฟูกิจการ
    จำนวน 280,000,000 บาท

2.  ชำระหนี้ให้แก่เจ้าหนี้สถาบันการเงินภายใต้สัญญาปรับโครงสร้างหนี้ที่บริษัทไม่สามารถชำระให้ได้ในเดือนธันวาคม
    2547 จำนวน 59,000,000 บาท

3.  ชำระดอกเบี้ยและไถ่ถอนหุ้นกู้แปลงสภาพก่อนกำหนด จำนวน 490,000,000 บาท

4.  ชำระหนี้การค้าให้แก่เจ้าหนี้การค้าที่ค้างชำระ 300,000,000 บาท

5.  ส่วนที่เหลือใช้ในการดำเนินธุรกิจของบริษัทและชำระหนี้อื่น ๆ ตามความเหมาะสม

บริษัทได้ดำเนินการตามแนวทางการจัดหาเงินเพิ่มเติมตามแผนฟื้นฟูกิจการฉบับแก้ไข ข้อ 1-4
ครบถ้วนแล้วในเดือนกันยายน 2548 โดยหุ้นที่เสนอขายให้แก่ผู้ถือหุ้นเดิม จำหน่ายได้หมด
1,820,534,990 หุ้น และหุ้นใหม่เสนอขายให้แก่นักลงทุนแบบเฉพาะเจาะจง
ก็จำหน่ายได้หมดทั้งจำนวน 300,000,000 หุ้น เช่นกัน โดยจำหน่ายให้แก่นักลงทุนรวม 10 ราย
ดังนี้

1. นายธนากร วิทยนันท์ จำนวน 31,000,000 หุ้น

2. นางอาทิตยา วิทยนันท์ จำนวน 15,000,000 หุ้น

3. นายศุภกร ธนะพานิช จำนวน 3,000,000 หุ้น

4. นางพจนา ลิ่มพงศ์พันธุ์ จำนวน 2,000,000 หุ้น

5. นางสาวดรุณี ดีทิศ จำนวน 73,000,000 หุ้น

6. นางศุภร เอื้อศิรินุเคราะห์ จำนวน 1,000,000 หุ้น

7. นางสาววิสุทธิลักษณ์ สิทธิศักดิ์ จำนวน 5,000,000 หุ้น

8. นางสาววลัยทิพย์ จรณะจิตต์ จำนวน 10,000,000 หุ้น

9. นางสาวจิตรา จรณะจิตต์ จำนวน 10,000,000 หุ้น

10. บมจ.อิตาเลียนไทยดีเวล๊อปเมนต์ จำนวน 150,000,000 หุ้น

ส่วนการดำเนินการตามแผนฟื้นฟูกิจการฉบับแก้ไข ข้อ 5
ต้องดำเนินการขอเสนอขายหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์

การยกเลิกการฟื้นฟูกิจการ

ผู้บริหารแผนได้ยื่นคำร้องต่อศาลล้มละลายกลางว่า
การฟื้นฟูกิจการได้ดำเนินการเป็นผลสำเร็จตามแผนแล้ว ดังนั้น วันที่ 14 พฤศจิกายน พ.ศ.2548
ศาลจึงได้มีคำสั่งให้ยกเลิกการฟื้นฟูกิจการของบริษัท

  ปัจจุบันบริษัทมีทุนจดทะเบียน 3,149,691,424 บาท และมีทุนชำระแล้ว 2,484,641,988 บาท

บริษัทย่อย

1. ในปี พ.ศ.2541 บริษัทได้ลงทุนใน Meeyahta International Hotel Limited
ซึ่งเป็นบริษัทจำกัดที่จดทะเบียนในประเทศสหภาพพม่า โดยมีทุนจดทะเบียน 175 หุ้น
มูลค่าที่ตราไว้หุ้นละ Kyat 10,000 หรือเทียบเท่ากับ
USD 277,505 การลงทุนในเบื้องต้นอยู่ในอัตราส่วนร้อยละ 17
โดยในขณะนั้นบริษัทยังเป็นบริษัทย่อยในกลุ่มบริษัทพรีเมียร์
และการลงทุนก็เป็นนโยบายของกลุ่มบริษัทพรีเมียร์ที่จะขยายการลงทุนไปยังประเทศเพื่อนบ้าน
Meeyahta International Hotel Limited ดำเนินธุรกิจพัฒนาอสังหาริมทรัพย์
โดยได้รับสิทธิการเช่าที่ดินและอาคารที่เมืองย่างกุ้ง จากการรถไฟสหภาพพม่า มีกำหนดระยะเวลา
30 ปี (เริ่มในปี พ.ศ.2542) เพื่อก่อสร้าง Serviced Apartment สูง 11 ชั้น จำนวน 96
ห้อง มูลค่าโครงการรวมประมาณ 17.5 ล้านเหรียญสหรัฐ หรือประมาณ 450 ล้านบาท
และปรับปรุงที่ทำการรถไฟสหภาพพม่าเดิม เริ่มดำเนินการก่อสร้างในปี พ.ศ.2539 โดย บริษัท
เนาวรัตน์พัฒนาการ จำกัด (มหาชน) รับดำเนินการในส่วนงานก่อสร้าง Serviced Apartment
ทั้งอาคาร เริ่มเปิดดำเนินการบางส่วนตั้งแต่เดือนเมษายน 2544
และเปิดดำเนินการอย่างเป็นทางการในเดือนมกราคม 2545 แต่ปัญหาเศรษฐกิจผันผวนในภูมิภาค
รวมกับการที่นานาชาติคว่ำบาตรทางเศรษฐกิจประเทศสหภาพพม่า ทำให้โครงการประสบปัญหา
ไม่สามารถชำระหนี้ค่าก่อสร้างได้ บริษัทจึงจำเป็นต้องปรับโครงสร้างหนี้กับ Meeyahta
International Hotel Limited ด้วยการแปลงหนี้เป็นทุนบางส่วน
ทำให้สัดส่วนการถือหุ้นเพิ่มจากร้อยละ 17 เป็นร้อยละ 52.57
และตามกฎหมายของประเทศสหภาพพม่า กำหนดว่า
เงินลงทุนในประเทศสหภาพพม่าที่นำเข้ามาลงทุนแล้ว จะถอนออกจากประเทศสหภาพพม่าไม่ได้
บริษัทจึงจำเป็นต้องบันทึกเงินลงทุนบางส่วนเป็นเงินให้กู้ยืมจากผู้ถือหุ้น

อย่างไรก็ตาม ในระหว่างไตรมาสแรกของปี 2550 Meeyahta International Hotel
Limited
ได้รับหนังสือขอยกเลิกสัญญาเช่าที่ดินในโครงการดังกล่าวจากรัฐบาลสหภาพพม่าเนื่องจากไม่ได้ปฏิบัติตามสัญญาเกี่ยวกับการปรับปรุงอาคารและค้างชำระค่าเช่าที่ดินตั้งแต่ปี
2541 จำนวนรวมประมาณ 5 ล้านเหรียญสหรัฐ เพื่อเป็นการรักษาสิทธิในฐานะเจ้าหนี้ร่วม
และชะลอการยกเลิกสัญญา บริษัทจึงดำเนินการฟ้องร้อง Meeyahta International Hotel
Hotel เพื่อเรียกชำระคืนค่าก่อสร้างโครงการดังกล่าว ขณะนี้
คดีอยู่ระหว่างการพิจารณาของศาลชั้นต้นของสหภาพพม่า

นอกจากนี้ ในระหว่างไตรมาสที่ 3 ของปี 2550 ผู้ถือหุ้นราย Serge Pun & Associates ของ
Meeyahta International Hotel Limited ได้มีหนังสือแจ้งมายังบริษัท
ระบุว่าบริษัททำผิดสัญญาร่วมทุนโดยอ้างว่าการยื่นฟ้องเรียกชำระหนี้เป็นการกระทำผิดสัญญา
และเรียกร้องให้บริษัทโอนหุ้น MIHLให้โดยไม่ต้องชำระค่าหุ้น
บริษัทได้ทำหนังสือชี้แจงกลับไปแล้วว่าบริษัทมิได้ทำผิดสัญญาร่วมทุนตามที่กล่าวอ้างแต่ประการใด

ปัจจุบันบริษัทถือหุ้นจำนวน 92 หุ้น หรือร้อยละ 52.57 คิดเป็นจำนวนเงินประมาณ USD :
145,888
โดย ณ วันที่ 31 ธันวาคม 2551 ผู้ถือหุ้นของ Meeyahta International Hotel Limited
ประกอบด้วย

Serge Pun & Associates Ltd. จำนวน 20 หุ้น

Serge Pun & Associates (Myanmar) จำนวน 30 หุ้น

บริษัท พรีเมียร์ เอ็นเตอร์ไพรซ์ จำกัด (มหาชน) จำนวน 17 หุ้น

บริษัท เนาวรัตน์พัฒนาการ จำกัด (มหาชน) จำนวน 92 หุ้น

บริษัท พรีเมียร์อินเตอร์เนชั่นแนล จำกัด จำนวน 16 หุ้น

รวมทั้งสิ้น จำนวน 175 หุ้น

บริษัทขอยืนยันว่า ผู้ถือหุ้นรายอื่น ๆ ใน Meeyahta International Hotel Limited
ไม่มีส่วนเกี่ยวข้อง
ใด ๆ กับผู้ถือหุ้นรายใหญ่ และผู้บริหารของบริษัท เนาวรัตน์พัฒนาการ จำกัด (มหาชน)
และบริษัทรับผิดชอบไม่เกินเงินลงทุนที่ลงไปแล้วทั้งหมด

2. ในปี พ.ศ.2543 บริษัทได้ลงทุนใน Myanmar NWR Company Limited ตั้งอยู่ที่
International Business Center, Suite No.106, 88 Pyay Road, Hlaing
Township, Yangon, Myanmar โดยบริษัทถือหุ้นร้อยละ 100
เพื่อวัตถุประสงค์ในการรองรับการขยายธุรกิจในด้านการรับเหมาก่อสร้างในประเทศสหภาพพม่า
มีทุนจดทะเบียน Kyat 1,000,000 ทุนที่เรียกชำระแล้ว Kyat 500,000 หรือประมาณ 3
ล้านบาท ปัจจุบันยังไม่เริ่มประกอบธุรกิจ
เนื่องจากภาวะเศรษฐกิจโดยรวมของประเทศสหภาพพม่ายังไม่เอื้ออำนวย แต่ก็ยังมิได้ปิดกิจการนี้ลง
ประสงค์ดูสภาพรวมอีกระยะหนึ่ง

3. ในปี พ.ศ.2544 บริษัทได้ลงทุนใน บริษัท ยูทิลิตี้ บิสิเนส อัลลายแอนซ์ จำกัด
ดำเนินธุรกิจด้านการบริหารจัดการโรงงานบำบัดน้ำเสีย โดยลงทุนในอัตราส่วนร้อยละ 50 ต่อมา
เมื่อวันที่ 11 พฤศจิกายน 2546 บริษัทได้ขายเงินลงทุนบางส่วนให้แก่บุคคลภายนอก
ทำให้สัดส่วนเงินลงทุนลดเหลือร้อยละ 33.33 แต่ในไตรมาสที่ 3 ของปี 2549
บริษัทได้ซื้อเงินลงทุนคืนจากบุคคลภายนอก ทำให้ในปัจจุบันบริษัทลงทุนในอัตราส่วนร้อยละ 60.00
ของทุนจดทะเบียนจำนวน 40 ล้านบาท โดยมีทุนที่เรียกชำระแล้วจำนวน 20 ล้านบาท
สำหรับผู้ถือหุ้นอื่นในส่วนอีกร้อยละ 40 เป็นนิติบุคคลอื่นที่ไม่มีส่วนเกี่ยวข้องใด ๆ กับบริษัท
ทั้งในแง่ของกรรมการและผู้ถือหุ้น

4. ในปี2550 บริษัทได้จัดตั้ง NWR(Cambodia) Company Limited. ขึ้นในประเทศกัมพูชา
โดยบริษัทถือหุ้นร้อยละ 100 เพื่อรองรับงานบริการและควบคุมงานก่อสร้างที่ประเทศกัมพูชา
มีทุนจดทะเบียน 20 ล้านRielsหรือประมาณ 200,000.00 บาทปัจจุบันมีทุนชำระแล้ว 17,000.00
บาท และเริ่มรับงานเป็นผู้ควบคุมการก่อสร้างงานสะพานข้ามแม่น้ำ TONLE
SAPกับทางบริษัทเอกชนผู้ว่าจ้างคือ L.Y.P.Group CO.,LTD มูลค่างาน 2
ล้านเหรียญสหรัฐอเมริกา

สรุปงบการเงินของบริษัทย่อยทั้งสามบริษัทประจำปี 2551 สิ้นสุด วันที่ 31 ธันวาคม 2551 ได้ดังนี้

สินทรัพย์รวม หนี้สิน ทุน ส่วนของผู้ถือหุ้น รายได้ กำไร (ขาดทุน) สุทธิ

(หน่วย : ล้านเหรียญสหรัฐอเมริกา)

Meeyahta International Hotel Limited 16.41 43.79 0.28 (27.38) 1.14
(2.96)

Myanmar NWR Company Limited 0.43 0.35 0.08 0.08 - -

(หน่วย : ล้านบาท)

บริษัท ยูทิลิตี้ บิสิเนส อัลลายแอนซ์ จำกัด 75.88 20.50 20.00 55.38 96.78 15.05

สรุปงบการเงินของบริษัทย่อยทั้งสามบริษัทประจำปี 2550 สิ้นสุด วันที่ 31 ธันวาคม 2550 ได้ดังนี้

สินทรัพย์รวม หนี้สิน ทุน ส่วนของผู้ถือหุ้น รายได้ กำไร (ขาดทุน) สุทธิ

(หน่วย : ล้านเหรียญสหรัฐอเมริกา)

Meeyahta International Hotel Limited 17.03 41.45 0.28 (24.42) 1.01
(2.94)

Myanmar NWR Company Limited 0.31 0.23 0.08 0.08 - -

(หน่วย : ล้านบาท)

บริษัท ยูทิลิตี้ บิสิเนส อัลลายแอนซ์ จำกัด 75.03 26.51 20.00 48.53 103.10 18.27

บริษัทร่วม

1. ในเดือนกันยายน 2549 บริษัทได้ลงทุนในบริษัท ซี.ไอ.เอ็น. เอสเตท จำกัด
เพื่อดำเนินการจัดหาที่ดินและพัฒนาเป็นคอนโดมิเนียม 51 ชั้น เพื่ออยู่อาศัย เพื่อขาย
ที่ถนนลาดพร้าว ระหว่างซอย 12 – 14 ชื่อโครงการ
“ดิ อิสสระ ลาดพร้าว” มูลค่าโครงการประมาณ 1,868.68 ล้านบาท
โครงการก่อสร้างเริ่มต้นเดือนมกราคม 2550 สิ้นสุดเดือนมกราคม 2553
โดยบริษัทลงทุนในอัตราร้อยละ 40 ของทุนจดทะเบียนของบริษัท ซี.ไอ.เอ็น.เอสเตท จำกัด

2. ในเดือนกุมภาพันธ์ 2550 บริษัทได้ลงทุนในบริษัท วีเอสพีเอ็น พร็อพเพอร์ตี้ จำกัด
เพื่อดำเนินการพัฒนาที่ดินที่อำเภอบางละมุงจังหวัดชลบุรี ขนาดเนื้อที่ 20 ไร่ 33 ตารางวา
เป็นหมู่บ้านริมทะเลจำนวน 74 หลัง เพื่อขาย มูลค่าโครงการประมาณ 450 ล้านบาท
โครงการก่อสร้างเริ่มต้นเดือนมกราคม 2550 สิ้นสุดเดือนมิถุนายน 2553
โดยบริษัทลงทุนในอัตราร้อยละ 20 ของทุนจดทะเบียนของบริษัท วีเอสพีเอ็น พร็อพเพอร์ตี้ จำกัด

กิจการร่วมค้า

นอกจากการดำเนินงานรับเหมาก่อสร้างโดยตรงและรับเหมาช่วงแล้ว
บริษัทยังดำเนินกิจการรับเหมาก่อสร้างร่วมกับบริษัทอื่นในลักษณะกิจการร่วมค้า
เพื่อประมูลโครงการที่ต้องใช้เทคโนโลยีสูง หรือโครงการที่บริษัทไม่มีประสบการณ์การทำงานมาก่อน
โดยการร่วมกันดังกล่าวก็เพื่อให้มีคุณสมบัติตรงตามข้อกำหนดคุณสมบัติของผู้ว่าจ้าง
หรือเพื่อใช้ประโยชน์จากเครื่องจักร อุปกรณ์
และบุคลากรของแต่ละฝ่ายเพื่อเป็นการประหยัดต้นทุนการก่อสร้างในโครงการนั้น

กิจการร่วมค้าที่บริษัทดำเนินการ ได้ปฏิบัติตามเกณฑ์ ดังนี้คือ
นำผลการดำเนินงานของกิจการร่วมค้าที่บริษัทมีส่วนแบ่งกำไรน้อยกว่าร้อยละ 20
จะบันทึกไว้ตามราคาทุน สำหรับกิจการร่วมค้าที่บริษัทมีส่วนแบ่งกำไรร้อยละ 20
ขึ้นไปบันทึกโดยวิธีส่วนได้เสีย

ในปี 2551 บริษัท ได้ร่วมกับ บริษัท สระบุรีถ่านหิน จำกัด ดำเนินการจัดตั้งกิจการร่วมค้า
โดยใช้ชื่อกิจการร่วมค้าว่า กิจการร่วมค้า เอ็นดับเบิ้ลยูอา-เอสบีซีซี ในอัตราส่วนร้อยละ 50
เพื่อดำเนินการโครงการงานจ้างเหมาขุด-ขนดินและถ่านหินที่เหมืองแม่เมาะ อำเภอแม่เมาะ
จังหวัดลำปาง ของการไฟฟ้าฝ่ายผลิตแห่งประเทศไทย

ปัจจุบัน บริษัท เนาวรัตน์พัฒนาการ จำกัด (มหาชน)
มีโครงการก่อสร้างในลักษณะกิจการร่วมค้าตามรายละเอียดดังนี้

กิจการร่วมค้าที่ส่งมอบงานก่อสร้างแล้วและยังมีรายการเคลื่อนไหวเล็กน้อยในปัจจุบัน ได้แก่ รายการเงินกู้ยืม เงินให้กู้ยืมเป็นต้น

+---+-----------------------------------------------+--------------------+
|   | ชื่อกิจการร่วมค้า                                  | ส่วนแบ่งกำไรร้อยละ    |
+---+-----------------------------------------------+--------------------+
| - | NWR, ITD, CNT & AS Joint Venture              | 25                 |
+---+-----------------------------------------------+--------------------+
| - | เนาวรัตน์ เอ.เอส.แอสโซซิเอท ร่วมค้า                | 70                 |
+---+-----------------------------------------------+--------------------+
| - | กิจการร่วมค้า ระหว่างบริษัท เนาวรัตน์พัฒนาการ จำกัด     | 51                 |
|   | (มหาชน) และบริษัท แซมคอน จำกัด                   |                    |
+---+-----------------------------------------------+--------------------+
| - | บริษัทร่วมค้า อิตาเลียนไทย - เนาวรัตน์พัฒนาการ         | 100                |
+---+-----------------------------------------------+--------------------+

กิจการร่วมค้าที่มีการดำเนินงาน ณ วันที่ 31 ธันวาคม 2551

1.  กิจการร่วมค้า โอบายาชิ - เนาวรัตน์ โดยบริษัทมีส่วนแบ่งกำไรในกิจการร่วมค้าร้อยละ 30
    ดำเนินการโครงการก่อสร้างสายส่งไฟฟ้าใต้ดินขนาด 230 กิโลวัตต์ ของการไฟฟ้านครหลวง
    ร่วมกับ โซจิสึ คอร์ปอเรชั่น และ เอ็กซิม คอร์ปอเรชั่น ในชื่อว่า NEON CONSORTIUM
    มูลค่าโครงการแบ่งเป็น 2 สกุลเงินเยน เท่ากับ 4,511,120,774 เยน และ
    1,296,814,292 บาท ระยะเวลาก่อสร้าง พฤษภาคม 2548 ถึง เมษายน 2552 ณ วันที่
    31 ธันวาคม 2551 ส่งมอบงานแล้วร้อยละ 99.58

2.  กิจการร่วมค้า เอ.เอส. และเนาวรัตน์ โดยบริษัทมีส่วนแบ่งกำไรร้อยละ 50
    ดำเนินงานก่อสร้างโครงการบ้านเอื้ออาทรของการเคหะแห่งชาติ มูลค่าโครงการรวมประมาณ
    1,200 ล้านบาท ระยะเวลาก่อสร้าง 14-18 เดือน
    นับจากวันโอนที่ดินให้แก่การเคหะแห่งชาติ ณ วันที่ 31 ธันวาคม 2551 ส่งมอบงานแล้วร้อยละ
    88.79

3.  กิจการร่วมค้า เนาวรัตน์ – สเตรกา โดยบริษัทมีส่วนแบ่งกำไรร้อยละ 80
    ดำเนินงานก่อสร้างโครงการท่อร้อยสายไฟใต้ดินของการไฟฟ้านครหลวง มูลค่าโครงการ 83
    ล้านบาท ระยะเวลาก่อสร้าง ธันวาคม 2549 ถึง พฤษภาคม 2551 ณ วันที่ 31 ธันวาคม
    2551 ส่งมอบงานแล้วร้อยละ 57.59

4.  ITD-NAWARAT (L.L.C.) โดยบริษัทมีส่วนแบ่งกำไรร้อยละ 40
    ดำเนินงานก่อสร้างคอนโดมิเนียมและ รีสอร์ทที่เมืองดูไบ ประเทศสหรัฐอาหรับเอมิเรตส์
    มูลค่าโครงการประมาณ 780 ล้านบาท ระยะเวลาการก่อสร้างถึงเมษายน 2551 ณ วันที่ 31
    ธันวาคม 2551 ส่งมอบงานแล้วร้อยละ 100.00

5.  กิจการร่วมค้า เอ็นดับเบิลยูอา – เอสบีซีซี โดยบริษัทมีส่วนแบ่งกำไรร้อยละ 50
    ดำเนินงานก่อสร้างโครงการงานจ้างเหมาขุด-ขนดินและถ่านหินที่เหมืองแม่เมาะ
    อำเภอแม่เมาะ จังหวัดลำปาง ของการไฟฟ้าฝ่ายผลิตแห่งประเทศไทย
    ปัจจุบันได้รับการเซ็นสัญญากับทางผู้ว่าจ้างโดยมีมูลค่าโครงการ 16,684,716,676.17 บาท
    (ซึ่งไม่รวมค่าไฟฟ้า) โดยมีระยะเวลาดำเนินโครงการ 9 ปี